kardosdrur/scandi-wiki huggingface dataset:
Ivan Obradović

Ivan Obradović (født 25. juli 1988 i Obrenovac, Jugoslavien) er en serbisk fodboldspiller, der spiller som venstre back. Han spiller i øjeblikket for Anderlecht. Tidligere har han spillet for FK Teleoptik og Partizan Beograd i sit hjemland og for Real Zaragoza i Spanien.

Landshold 
Obradović står (pr. april 2018) noteret for 27 kampe og ét mål for Serbiens landshold, som han debuterede for den 6. september 2008 i et opgør mod Færøerne. Han deltog ved VM i 2010 i Sydafrika.

Eksterne henvisninger 

Fodboldspillere fra Serbien
Deltagere ved verdensmesterskabet i fodbold 2010
Fodboldspillere fra FK Partizan
Fodboldspillere fra Real Zaragoza
Fodboldspillere fra KV Mechelen
Statsmottoer i USA

Alle 50 amerikanske stater, samt District of Columbia og tre territorier har et motto. Herunder findes en liste med samtlige mottoer i USA, samt en oversættelse til dansk og engelsk, hvis ikke mottoet er på engelsk.

Mottoer 

Amerikansk kultur
Lister
Aleksandar Luković

Aleksandar Luković (født 23. oktober 1982 i Kraljevo, Jugoslavien) er en serbisk tidligere fodboldspiller, der spillede som forsvarsspiller. Han repræsenterede blandt andet FC Zenit i Rusland, Røde Stjerne i hjemlandet samt italienske Udinese.

Landshold 
Luković nåede desuden at spill 28 kampe for Serbiens landshold, som han debuterede for den 15. august 2005 i et opgør mod Polen. Han var en del af den serbiske trup til VM i 2010.

Eksterne henvisninger 

Fodboldspillere fra Serbien
Deltagere ved verdensmesterskabet i fodbold 2010
Fodboldspillere fra Røde Stjerne Beograd
Fodboldspillere fra Udinese Calcio
Fodboldspillere fra Zenit Skt. Petersborg
Aleksandar Kolarov

Aleksandar Kolarov (født 10. november 1985 i Beograd, Jugoslavien) er en serbisk tidligere fodboldspiller, der spillede som venstre back.

Han har spillet for de italienske Serie A-klubber SS Lazio, AS Roma og Inter samt engelske Manchester City. Tidligere har han spillet for Čukarički Stankom og OFK Beograd i sit hjemland.

Med Lazio vandt Kolarov i 2009 den italienske pokalturnering Coppa Italia.

Landshold 
Kolarov har spillet for 94 kampe og scoret 11 mål for Serbiens landshold, som han debuterede for i 2008. Han deltog ved OL i Beijing samme år, og var også med i den serbiske trup til VM i 2010 i Sydafrika og VM i 2018 i Rusland.

Titler 

Coppa Italia
 2009 med SS Lazio

Premier League
 2012 og 2014 med Manchester City

FA Cup
 2011 med Manchester City

Engelsk Liga Cup
 2014 og 2016 med Manchester City

Eksterne henvisninger 

 

Fodboldspillere fra Serbien
Fodboldspillere fra SS Lazio
Fodboldspillere fra Manchester City F.C.
Fodboldspillere fra OFK Beograd
Personer fra Beograd
Deltagere ved verdensmesterskabet i fodbold 2010
Deltagere ved verdensmesterskabet i fodbold 2018
Mammens Emballage

Mammens Emballage A/S er et dansk bogtrykkeri, der blev grundlagt i 1889 som Mammens Bogtrykkeri. Virksomheden startede på Strøget i Aarhus. Senere skiftede firmaet navn til Mammens Æskefabrik og flyttede op på Trøjborg i Århus. I 1964 flyttede de til Højbjerg og blev omdøbt til Mammens Emballage A/S.

Eksterne henvisninger 
 Officiel hjemmeside 

Etableret i 1889
Virksomheder i Aarhus
Johan Keller

Johan Christopher Henrik Rummelhoff Keller (7. juni 1830 i København – 20. maj 1884 i København) var en dansk teolog og døvstumme- og åndssvagelærer.

Keller blev student 1849 fra Borgerdydskolen på Christianshavn og studerede herefter teologi på Københavns Universitet indtil 1855. Efter at være blevet I 1856 overtog han bestyrelsen en privat døvstummeskole, der var baseret på talemetoden, fremfor skrifttegnsmetoden. 

I forbindelse med Kellers virksomhed for døvstumme blev der til tider bragt ham børn, der ikke var døvstumme, men i stedet åndssvage. Af denne grund begyndte han også at beskæftige sig med undervisningen af børn med intellektuelle handicap.

1865 oprettede Keller ved siden af døvstummeskolen en skole for udviklingsdygtige åndssvage. Denne skole blev allerede 1867 en selvstændig anstalt, der igen efterhånden affødte en mængde afdelinger for forskning. I blandt de anstalter var bl.a. Den Kellerske Åndssvageanstalt i Brejning, der havde plads til flere hundrede patienter. I 1875 blev han udnævnt til Ridder af Dannebrog, og i 1878 blev han udnævnt til professor.

Keller var forfatter til forskellige lærebøger til brug i undervisningen i abnormskolen. Derudover var han medforfatter på Nordisk Tidsskrift for Blinde-, Døvstumme- og Åndssvageskolen.

Keller var gift med Cathrine Elisabeth Deborah Graae (5. oktober 1833 - 21. april 1906) med hvem han fik to sønner, Christian Keller (19. oktober 1858 - 8. juni 1934) og Johan Keller (23. juni 1866 - 12. maj 1930). Begge hans sønner fortsatte hans arbejde indenfor abnormskolen, og Christian Keller overtog ledelsen af De Kellerske Åndsvageanstalter efter farens død.

Referencer

Se også 
 De Kellerske Anstalter

Kilde 
 Opslag af forstander for døvstummeskolen Fredericia F. Bech i Salmonsens Konversationsleksikon bd, 13, s. 754
Litteratur anvendt af F. Bech i Salmonsen
A. Prytz, Til Minde om Professor Johan Keller, 1885
Hj. Keller: Døvstummeskolen grundet på Talemetoden, Nyborg 1896

Eksterne henvisninger 
 
 Biografi i Dansk Biografisk Leksikon, DBL
 Opslag i Den store Danske, DSD


Teologer fra Danmark
Skolefolk fra Danmark
Danskere i 1800-tallet
Personer fra København
Studenter fra Østre Borgerdyd Gymnasium
Postimpressionisme

Postimpressionisme (lejlighedsvis også Efter-, Sen-, Ny- eller Neoimpressionisme) er en samlebetegnelse for forskellige malestilarter der omkring 1900 (ca. 1880-1905) fulgte efter impressionismen med tyngdepunkt i Frankrig.

Begrebet går tilbage til den engelske maler og kunstkritiker Roger Fry, der 1910 havde brugt udtrykket om en udstilling han organiserede i London: Manet And The Post Impressionists. Der blev vist malerier af Paul Cézanne, Paul Gauguin og Vincent van Gogh. Til de franske senimpressionister regnes også Henri de Toulouse-Lautrec og Georges Seurat, men afgrænsningen til impressionismen er dog uskarp; især Cézanne henregnes ofte begge steder.

Med impressionisterne var en grundlæggende ændret opfattelse af kunst i 1870'erne blevet synlig, et første skridt på vejen til en "moderne kunst". Senimpressionismen forfulgte denne vej yderligere, men udviklede nye forestillinger til forgængernes spontanitet og virtuositet. Tendensen gik i retning af billedet som en selvstændig konstruktion, en fremstilling af farve og form hvis mål var æstetisk nydelse og på opgivelsen af kunstnerens subjektive følelser. Billedfladen blev opdelt i et gennemtænkt skelet eller ramme af flader og linjer der fjernede sig stadig mere fra kroppe og genstandes velkendte og overbevisende fremtoning. Farvefladerne kunne betyde lys og skygge – men der er punkter og rene farver der ikke findes i naturen. Billederne henvender sig altså til en betragter, der frem for alt andet kan acceptere malerens subjektive, skabende færdigheder. Han må være parat til at værdsætte den sanselige erfaring af farver og linjer højere end tingenes naturlige fremtoning, der blev tildelt stadig mindre betydning.

Kunstnere som regnes til postimpressionisterne

Se også 
 Neoimpressionisme
 Symbolisme
 Fauvisme
 Kubisme

Referencer

Eksterne henvisninger 

 Opslag  hos KunstOnline.dk

Kunsthistorie
Stilperioder
Fæstningen Poznań

Fæstningen Poznań (tysk Festung Posen) – et sæt af befæstninger bygget i byen Poznań (Polen) i det nittende og begyndelsen af det tyvende århundrede, det tredjestørste system af sin art i Europa.

Poznan
Poznań
Boligmappa Arena Larvik

Boligmappa Arena Larvik (tidligere Arena Larvik) er en idrætshal i den norske by Larvik. Den åbnede officielt 18. september 2009. Hallen er bygget i samarbejde mellem Larvik kommune og Vestfold fylkeskommune i forbindelse med den nye videregående skole i Larvik, Thor Heyerdahl videregående skole. Arena Larvik blev ved åbningen ny hjemmebane for Larvik HK fra sæsonen 2009/10. I 2010 blev der spilles indledende rundekampe ved EM i håndbold 2010 i Arena Larvik. Arena Larvik har en kapacitet på 4000 sidende tilskuere til sportsarrangementer.

Eksterne henvisninger 
 Arena Larviks hjemmeside 

Multiarenaer i Norge
Larvik
Etableret i 2009
Green, Green Grass of Home

"Green, Green Grass of Home" er en komposition fra 1964 af Claude "Curly" Putman Jr.

"Green, Green Grass of Home" blev første gang indsunget af Porter Wagoner i 1964 og igen i 1965 af Bobby Bare. Samme år blev den indspillet af Jerry Lee Lewis, men stadig uden den helt store succes. Den kom derimod året efter, da Tom Jones udgav sin version af sangen, som lå på hitlisterne verden over i ugevis.

Ni år senere indspillede Elvis Presley sangen. Det skete den 11. marts 1975 hos RCA i deres Studie C i Hollywood, Californien. Presleys version udkom på LP'en Elvis Today, som kom på gaden i maj 1975. Herudover udkom Elvis' udgave som en single, men kun i England, hvor den lå på hitlisten i syv uger. 

Sangen er blevet en klassiker, der er kopieret et utal af gange og herudover oversat eller gendigtet til alverdens sprog, fx svensk, norsk, portugisisk, tysk, fransk, tjekkisk og serbisk.

Handlingen i sangen 
En mand vender tilbage til sit barndomshjem. Det står klart, at dette er hans første besøg på hjemegnen siden han forlod den i sin pure ungdom.

Da han står af toget, bemærker han det grønne græs. Hans forældre og "Sweet Mary" er mødt frem for at ønske ham velkommen hjem. Sammen med Mary går han ned gennem landsbygaden, og han genkender pejlemærker fra sin barndom, heriblandt det gamle egetræ, som han legede i som barn.

Til slut i sangen vågner manden op til virkelighedens verden, blot få timer før sin henrettelse. Han indser, at gensynet med barndomsbyen kun var en drøm, for "there's a guard and there's a sad old padre" – der er en vagt og en gammel bedrøvet præst – og dem skal han følges med ved daggry. Først herefter vil han gense det grønne, grønne græs derhjemme, når de begraver ham i skyggen af det gamle egetræ.

Referencer 

Elvis Presley-sange
Popsange
Sange fra 1964
Benedikte Dahl

Benedikte Dahl Jensen (født 13. juni 1954) er en tidligere dansk skuespillerinde.

Benedikte Dahl er mest kendt for rollen som den voksne Ellen Skjern i Lise Nørgaards tv-serie Matador (1978-1981). Hun medvirkede også i et par revyer ;Randers lige nu på Hotel Kongens Ege i Randers (1981) og Blokhus-revyen (1982).

Benedikte Dahl stoppede som skuespiller og var i nogle år psykolog i Randers.

Eksterne henvisninger 
 

Skuespillere fra Danmark
Psykologer fra Danmark
Malcolm McDowell

Malcolm McDowell (født 13. juni 1943) er en engelsk skuespiller med en karriere, der strækker sig over mere end 50 år.

McDowell er navnlig kendt for sine roller i kontroversielle film såsom If...., Caligula og A Clockwork Orange samt O Lucky Man! Hans alsidighed som skuespiller har ført til medvirken i mange film og tv-serier af forskellige genrer, blandt andre filmene Tank Girl og Star Trek: Generations, tv-serierne Our Friends in the North, Entourage, Heroes og Metalocalypse, animationsfilmen Bolt og genindspilningen af Halloween fra 2007 samt efterfølgeren Halloween II fra 2009.

Af andre film, han har medvirket i, kan nævnes Cat People (1982), Merlin And The Sword (1985) og I Spy (2002)

Udvalgt filmografi

Film 
 Halloween II (dr. Loomis, 2009)
 Bolt (2008)
 Halloween (dr. Loomis, 2007)
 I Spy (Arnold Gundars, 2002)
 Star Trek: Generations (dr. Tolian Soran, 1994)
 Merlin And The Sword (tv, 1985)
 Cat People (Paul Gallier, 1982)
 A Clockwork Orange (Alex DeLarge, 1971)

 Tv-serier 
 Mozart in the Jungle (Thomas, 2014– )
 Our Friends in the North (Benny Barrett, 1996)
 Entourage'' (Terrance McQuewick, 2005–06, 2009, 2011)
 War & peace (Prince Bolkonsky, 2007)

Eksterne henvisninger 

 

Skuespillere fra England
Briter i 1900-tallet
Briter i 2000-tallet
Bloomsburygruppen

Bloomsburygruppen (en. The Bloomsbury Group, Bloomsbury Set) var en gruppe britiske intellektuelle som fra ca. 1905 frem til anden verdenskrig dannede en uformel kreds med betydelig indflydelse på kulturlivet. Gruppen havde sin base i Londonbydelen Bloomsbury, især omkring Gordon Square. Flere af medlemmerne havde en fortid ved Trinity College i Cambridge. De forholdt sig kritisk til victorianistiske vurderinger, og flere af dem var drivende inden for den britiske modernisme.  Gruppens bedst kendte medlemmer er Virginia Woolf, John Maynard Keynes, E. M. Forster og Lytton Strachey.

Til Bloomsburygruppen hørte desuden bl.a. Clive Bell, Vanessa Bell, Duncan Grant, Dora Carrington og Roger Fry. Blandt gruppens øvrige medlemmer er også Virginias og Vanessas brødre psykoanalytikerne Adrian Stephen og Thoby Stephen, journalisten Desmond MacCarthy, med hustruen Molly MacCarthy og musikeren Saxon Sydney-Turner. 

Af andre personer som har været sat i forbindelse med gruppen, kan nævnes: 
Sir Harold Nicolson, Vita Sackville-West, Gerald Brenan, T.S. Eliot, Ottoline Morell, Marion Richardson, David Garnett, Sydney Waterlow, Gerald Shove, James Strachey, H. T. J. Norton, Marjorie Strachey, Francis Bell,  Frederick og Jesse Etchells, Helen Anrep, Angelica Garnett, Mary Hutchinson og Wyndham Lewis.

Eksterne henvisninger 

 "Cultural Bloomsbury Map" , kort over området — 
 Bloomsburygruppen i Tate Gallerys  arkiver
 "Charleston", om gruppens mødested på landet   

Noter



Kultur i England
Kunstnersammenslutninger
Kari Mette Johansen

Kari Mette Johansen (født 11. januar 1979 i Fredrikstad) er en tidligere norsk håndboldspiller. Hun spillede venstrefløj for Larvik HK fra 1998 til 2014, hvor hun kom fra Lisleby HK i 1998/99 og har også tidligere spillet for Skjeberg HK. Hun begyndte at spille håndbold som femårig, efter at have været med søsteren Kristina til træning. Hun debuterede for den norske landshold den 26. marts 2004 og har senere haft fast plads på holdet. Hun var med til EM 2004, VM 2005 og EM 2006, VM 2007, OL 2008, EM 2008 og VM 2009.

Meritter på landsholdet 
 OL 2012 – 
 VM 2011 – 
 EM 2010 – 
 VM 2009 – 
 EM 2008 – 
 OL 2008 – 
 VM 2007 – 
 EM 2006 – , All Star Team
 VM 2005 – 9.-plads
 EM 2004 –

Eksterne henvisninger 

 

Personer fra Frederikstad
Håndboldspillere fra Norge
Håndboldspillere fra Larvik HK
Olympiske håndboldspillere fra Norge
Håndboldspillere ved sommer-OL 2012
Deltagere for Norge ved sommer-OL 2008
Deltagere for Norge ved sommer-OL 2012
Olympiske mestre fra Norge
Magnus Andersson

Magnus Andersson (født 17 maj 1966) er en svensk håndboldtræner og tidligere håndboldspiller. 

Magnus Andersson slog igennem i HK Drott, hvortil han kom fra IF Saab. Med Drott vandt han fem svenske mesterskaber og tre sølvmedaljer. I sin karriere repræsenterede han også blandt andet TSV GWD Minden og TuS Schutterwald i Tyskland. Fra 1988 til 2003 spillede han i alt 307 landskampe, hvor han vandt VM to gange, EM tre gange og OL-sølv tre gange. Han spillede med trøje nr. 14 på landsholdet, hvor han havde rollen som playmaker.

Han indledte sin trænerkarriere i 2001 som spillende træner i Drott. Han afsluttede sin aktive spillerkarrierer efter sæsonen 2002/03, men havde et midlertidigt comeback i HSG Nordhorn, der blev trænet af Ola Lindgren i slutningen af 2003. I 2005 blev han træner for FCK Håndbold og forlod klubben i 2010 efter klubben blev nedlagt.

Andersson var 2010-11 landstræner for Østrigs herrelandshold. Han har siden været træner i svenske og tyske klubber, inden han i 2018 blev træner i portugisiske FC Porto.

Eksterne henvisninger 

 

Håndboldspillere fra Sverige
Håndboldtrænere fra Sverige
Håndboldspillere fra HSG Nordhorn
Håndboldspillere fra GWD Minden
Håndboldspillere fra HK Drott
Olympiske håndboldspillere fra Sverige
Deltagere for Sverige ved sommer-OL 1992
Deltagere for Sverige ved sommer-OL 1996
Deltagere for Sverige ved sommer-OL 2000
Olympiske sølvmedaljevindere fra Sverige
Don't Be a Menace to South Central While Drinking Your Juice in the Hood

Don't Be a Menace to South Central While Drinking Your Juice in the Hood (dansk titel: Ghetto Blaster), er en amerikansk komediefilm fra 1996 med brødrene Shawn Wayans og Marlon Wayans i hovedrollerne. Filmen er en parodi på ghettofilm som Menace II Society og Boyz N the Hood, der omhandler unge afro-amerikaneres liv i fattige forstæder.

Medvirkende 
 Marlon Wayans: Loc Dog
 Shawn Wayans: Ashtray
 Tracey Cherelle Jones: Dashiki
 Vivian Smallwood: Sister
 Chris Spencer: Preach
 Helen Martin: 
 Suli McCullough: Crazy Legs
 Darrel Heath: Toothpick
 Isaiah Barnes: Doo Rag
 Lahmard J. Tate: Ashtrays Vater
 Keenen Ivory Wayans: Postbote
 Kim Wayans: Mrs. Johnson
 Bernie Mac: Officer
 Antonio Fargas: Old School

Eksterne Henvisninger 

Komediefilm fra USA
Amerikanske film fra 1996
Firewall (film)

Firewall er en amerikansk spændingsfilm fra 2006, instrueret af Richard Loncraine. Harrison Ford og Paul Bettany spiller de vigtigste roller.

Handling 

Jack Stanfield (Harrison Ford) er ansvarlig for sikkerheden i den store bank Landrock Pacific Bank og er veteran ekspert i computersikkerhed. Da Bill Cox (Paul Bettany), en farlig kriminel, tager hans kone (Virginia Madsen), hans datter og hans søn som gidsel, indser Stanfield, at han er den eneste, der kan hacke sit eget sikkerhedssystem. Han skal redde sin familie og for at gøre det må han bruge mange strategier ...

Medvirkende

Eksterne Henvisninger 
 

Actionfilm fra USA
Thrillerfilm fra USA
Amerikanske film fra 2006
Firewall (flertydig)

Firewall har flere betydninger:

 Firewall – et computerprogram, der bl.a. blokerer for uautoriseret adgang til en computer
 Firewall (film) – en amerikansk film fra 2006
Fatu Hiva

Fatu Hiva, også kaldet Fatu Iva eller Fatuhiva (tidl. Isla Magdalena på spansk) er den sydligste af Marquesasøerne, der hører til Fransk Polynesien. Med Motu Nao som den nærmeste ø, er den også den mest isolerede af hele øgruppen.

Geografi 

Østkysten af Fatu Hiva er præget af dybe dale. Disse dale går helt ned til havet, således at man skal bestige bjerget eller sejle for at komme fra den ene dal til den anden. Den største af dalene hedder Uia.

Vestkysten har to vigtige bugte. Hana Vave (også kendt som Jomfrubugten eller Baie des Vierges) i nord, og den godt beskyttede havn i Omo'a i syd. Der er også flere små dale mellem disse to.

I centrum af øen er der et plateau som stort set er tilgroet af højt græs og pandanustræer. Syd på plateauet er der en bjergryg, Tauauoho, der når 945 m på det højeste sted. Dette er det højeste punkt på Fatu Hiva. Nordvest fra plateauet går bjergryggen Fa‘e One, med sit højeste punkt på 820 m.

Demografi 
I 2002 var der omkring 600 mennesker bosat på Fatu Hiva.
Øboerne bor hovedsageligt i disse tre landsbyer:
Hana Vave
Omo‘a
Uia

Historie 
Den første gang en europæer er registreret på øen er på Álvaro de Mendañas spanske ekspedition d. 21. juli 1595. Her blev øen kortlagt som Magdalena.

I populærkultur 
I 1942 udkom bogen På jagt efter paradiset: et år på en sydhavsø, der er skrevet af eventyreren Thor Heyerdahl. Bogen skildrer hans ophold med sin kone Liv på øen i 1937-1938.

Fransk Polynesien
Øer i Stillehavet
Zhongshan

Zhongshan (中山; pinyin: Zhōngshān) er en by på præfekturniveau i provinsen Guangdong i Folkerepublikken Kina. Den er omgivet af Zhuhai mod syd, Jingmen i vest, Foshan i nord og Guangzhou i nordøst. Mod  øst ligger  Perleflodens hovedudløb til det Sydkinesiske Hav. 
Zhongshan er med et areal på  1.800 km² (1,1%  af  Guangdongs areal) det næstmindste af  21 bypræfekturer i Guangdong. Det har  1,38 millioner indbyggere (1,66%  af  Guangdongs befolkning), og en befolkningstæthed på  767 indb/km². Zhongshan er hjemstavn for 700.000 kinesere i  Hongkong og Macao.

Historie

Zhongshan hed tidligere Xiangshan (香山; Xiāngshān, = velduftende bjerg).  Xiangshan blev oprettet som et amt under Song-dynastiet, og omfattede da et væsentlig større område end nu. Det strakte sig helt med til øerne omkring nutidens Macao. Navnet blev ændret for at hædre doktor Sun Zhongshan, bedre kendt som Sun Yat-sen, som blev født i 1866 i landsbyen Cuiheng her. Fødestedet er fremdeles en turistattraktion, med et Sun Yat-sen-museum i mindeparken Sunwen.

Økonomisk vækst
Zhongshan tilhører et område med stærk økonomisk vækst.

Fremdeles står primærerhvervene  stærkt, med landbrugsproduktion af ris, litchi, bananer og sukkerrør. Der er også en del blomsterdyrkning; byen Xiaolan er velkendt for sine krysantemumblomster.

Zhongshan er sammen med Dongguan, Nanhai og Shunde blevet kaldt Guangdongs fire små tigre. En række industrier gør det godt i bypræfekturet. Dachong er kendt for sin mahogni-møbelindustri, Dongfeng for elektriske husholdningsartikler, Guzhen for lamper og belysningstilbehør, Huangpu for fødevareindustri, Shaxi for casual wear beklædningsindustri, Xiaolan for låse, anden jernvareindustri og elektronisk akustisk udstyr.

Trafik
Kinas rigsvej 105 går gennem byen. Denne vigtige trafikåre begynder i Beijing, går sydover og ender ved kysten i Zhuhai i provinsen Guangdong. Den går gennem større byer som Tianjin, Dezhou, Jining, Shangqiu, Jiujiang, Nanchang og Guangzhou.

Myndigheder
Den lokale leder i Kinas kommunistiske parti er Xue Xiaofeng. Borgmester er Chen Liangxian, pr. 2021.

Bypræfekturer i Guangdong
All stars 2010

All Stars 2010 er et dansk tv-program med fire korledere og fire kor.

I dette års udgave var korene Nøhr All Stars med Rasmus Nøhr, Johnson All Stars med Johnson, Julie All Stars med Julie Berthelsen og Niarn All Stars med Niarn.

Udgåede 
1. aften: Nøhr all stars (Lise)
2. aften: Nøhr all stars (Silje)
3. aften: Johnson all stars (Martin)
4. aften: Johnson all stars (Lea)

Semifinalen: Niarn all stars (Sabina)
Finalen: Niarn all stars (Christoffer)

Vinderen af årets All Stars var ''Julie All Stars (Nina-Mads)

Korledernes sange 
1. aften: Rasmus Nøhr: "Sød Musik"
2. aften: Niarn: "Dine øjne Siger alt"
3. aften: Julie: "Shout"
4. aften: Johnson: "Tariaki"

Semifinalen: Sys Bjerre: "Veninder"
Finalen: Medina: ?

Tv-programmer fra TV 2 Danmark
Musikprogrammer på TV fra Danmark
Danske tv-serier fra 2010'erne
Safura Alizadeh

Safura Alizadeh (aserbajdsjansk Səfurə Əlizadə, født 20. september 1992) er en aserbajdsjansk sanger og saxofonspiller.

Hun repræsenterede Aserbajdsjan ved Eurovision Song Contest 2010 i Oslo med sangen "Drip Drop", der inden finalen var udråbt som en af de helt store favoritter. Den levede ikke helt op til denne spådom, idet den endte på en femteplads.

Noter

Eksterne henvisninger 

Sangere fra Aserbajdsjan
Popmusikere fra Aserbajdsjan
Deltagere ved Eurovision Song Contest 2010
Personer fra Baku
Aserbajdsjans Eurovision Song Contest-deltagere
Kvindelige kunstnere fra Aserbajdsjan
Gummitryk

Gummitryk er en fotografisk kopieringsmetode. Gummitryk har dog ingen betydning, hvor det drejer sig om massefremstilling af fotografier, da fremstillingen tager temmelig lang tid, og da man næppe vil kunne lave et større antal billeder ganske ens. Gummitryk fremstilles på følgende måde: Et passende stykke papir overstryges med en gelatineopløsning og tørres. Derpå overstryges det jævnt med en opløsning af gummi arabicum og tve-kromsurt kali, hvortil sættes noget akvarelfarve. papiret tørres i mørke, kopieres under et negativ, og fremkaldes i koldt vand, hvori det henligger i nogen tid. lokal fremkaldelse kan ske, ved at man lader en vandstråle virke på vedkommende sted, eller ved at man bearbejder stedet med vand ved hjælp af en pensel eller svamp. Man kan også fremkalde med savsmuld og vand. Efter fremkaldelsen lægges billedet i et klarebad.

Præparationen af papiret og kopieringen kan gentages, og man kan ad denne vej fremstille flerfarvede gummitryk.

Fotografi
Thea Garrett

Thea Garrett (født 15. marts 1992) er en maltesisk sanger, der repræsenterede Malta ved Eurovision Song Contest 2010 i Oslo, med sangen "My Dream". Hun nåede kun til 1. semifinale, og kom derfor ikke i finalen.

Sangere fra Malta
Maltas Eurovision Song Contest-deltagere 
Deltagere ved Eurovision Song Contest 2010
Pjotr Nalitj

Pjotr Andrejevitj Nalitj, (Пётр Андреевич На́лич, også translittereret Petr Nalich, Pyotr Nalich eller Peter Nalitch, født 30. april 1981) er en russisk sanger og komponist, der repræsenterede Rusland ved Eurovision Song Contest 2010 i Oslo med sangen "Lost and Forgotten", der opnåede en 11. plads.

Eksterne henvisninger 

Sangere fra Rusland
Komponister fra Rusland
Personer fra Moskva
Deltagere ved Eurovision Song Contest 2010
Ruslands Eurovision Song Contest-deltagere